મિત્ર કલ્પેશના સ્વજનો મારી પાસેથી જાણવા ઇચ્છતા હતા તેવું તેના મૃત્યુનું રહસ્ય હું આજ દિન સુધી – વીસ-વીસ વર્ષના વહાણાં વહી ગયા પછી પણ પામી શક્યો નથી. એવો પ્રયત્ન પણ એ સમયે કર્યો નહોતો, કારણ મૃત્યુની સમજણ પણ પૂરેપૂરી વિક્સી ના હોય તેવી બાવીસ જ વર્ષની મારી ઉંમર હતી. એ મારો ખાસ ભાઈબંધ હતો, નજીક હતો, જીવન ઘટમાળની ઘણી બધી વાતોનું મારી સાથે શેરીંગ કરતો હતો પણ જિંદગીનો અંત આણવા માટે મજબૂર કરે એવી એકપણ વાત તેણે મારી સમક્ષ ક્યારેય કરી નહોતી.